İ.Yusupovtın' poemalarının' ishinde ""Aktrisanın' ıg'balı"" do'retpesi a'hmiyetli orındı iyeleydi. ""Aktrisanın' ıg'balı""- ma'deniyat haqqında onın' u'lken bir tarawı teatr, qaraqalpaqtın' birinshi akterları haqqında jazılg'an shıg'arma bolg'anlıqtan poemada su'wretlengen barlıq ha'siyseler, keshirmeler usı ma'selenin' a'tirapında boladı. Avtor teatr ko'rkem o'nerinin' qaraqalpaq miynetkeshleri arasında da'slepki ma'deniyat gu'lin jayın, urqan jayıwshı, onın' ko'pshiliktin' sana-sezimi oyatıp, haqıyqat joldı tutınıwına ja'rdemlesiwin sa'wlendirgen. Poemanın' tiykarı etip birinshi qaraqalpaq dramaturglerinin' biri A'bdiraman O'tepovtın' obrazı menen tanıstıradı. Shıg'armada avtor teren' ma'nili xalıqlıq ug'ımlardı orınlı tu'rde qaharmannın' minezin ashıwda durıs paydalana biledi: ""Qız kewili aq sandıq"", ""Da'stu'r zan emes o'zi zan'"", ""Birewler taldan da tikenek izler"" h.t.b. Yamasa shayır ta'repinen keltirilgen mınanday qatarlarda tawıp aytılg'an pikirler ekenligi so'zsiz.